**3η ΣΥΝΕΔΡΙΑ**

## ΔΑΦΝΗ ΓΚΑΝΑ – ΜΑΡΙΑ ΔΗΜΟΥ

### ΟΜΑΔΑ 1

### ΔΡΑΣΤΗΡΙΟΤΗΤΑ 1

Οι επιμορφούμενοι καλούνται να δημιουργήσουν μια διδακτική παρέμβαση για τη διδασκαλία συγκεκριμένης ενότητας του μαθήματος του καθενός, με την αξιοποίηση του διαδραστικού πίνακα χρησιμοποιώντας το διαδίκτυο ή κάποια από τα εργαλεία του διαδραστικού πίνακα. Οι επιμορφούμενοι καλούνται να δημιουργήσουν παρουσίαση για συγκεκριμένο θέμα σχετικά με την αξιοποίηση του ψηφιακού περιεχομένου των εμπλουτισμένων βιβλίων. Οι επιμορφούμενοι μπορούν, για παράδειγμα, να επιλέξουν το αρχείο ggb που εμπλουτίζει το κεφάλαιο των ακροτάτων http://ebooks.edu.gr/modules/ebook/show.php/DSGL-B133/708/4691,21216/ (το πρώτο μικροπείραμα μετά τον ορισμό του μεγίστου συνάρτησης, άμεση πρόσβαση: http://photodentro.edu.gr/v/item/ds/8521/5302) ή το αρχείο Χελωνόκοσμου που αναφέρεται στη μελέτη της συνάρτησης f(x)=αx2 στη διεύθυνση http://ebooks.edu.gr/modules/ebook/show.php/DSGLA100/490/3186,12923/ (τελευταίο δόμημα της παραγράφου, άμεση πρόσβαση: http://photodentro.edu.gr/v/item/ds/8521/5181). Το αρχείο έχει προσαρμοστεί στη Χελωνόσφαιρα.

Αντίστοιχα μπορούν να επιλέξουν και οι ειδικότητες της Πληροφορικής, της Οικονομίας και της Διοίκησης. Οι ειδικότητες μπορούν να επιλέξουν το δόμημα που θεωρούν ότι είναι περισσότερο κοντά στο γνωστικό τους αντικείμενο και να δημιουργήσουν ένα αρχείο pptx για τη διδακτική αξιοποίησή του.

Γράψτε την άποψή σας για την προστιθέμενη αξία της παραπάνω προσέγγισης (προσοχή σύντομες απαντήσεις, το πολύ 200 λέξεις) και μαζί με το σχέδιο της διδακτικής παρέμβασης την οποία θα έχετε αποθηκεύσει σε μορφή pptx (το πολύ 10 διαφάνειες), αναρτήστε τα στον χώρο που προορίζεται για την ανάρτηση εργασιών με ονόματα αρχείων: «S3\_O1\_drast\_1a\_eponymo\_onoma» και S3\_O1\_drast\_1b\_eponymo\_onoma» αντίστοιχα. Ο επιμορφωτής θα επιλέξει δύο από αυτές τις οποίες θα παρουσιάσουν οι αντίστοιχοι επιμορφούμενοι κατά την επόμενη συνεδρία στην ολομέλεια.

**ΠΑΙΔΑΓΩΓΙΚΗ ΑΞΙΟΠΟΙΗΣΗ ΤΟΥ ΔΙΑΔΡΑΣΤΙΚΟΥ ΠΙΝΑΚΑ ΣΤΗ ΔΙΔΑΣΚΑΛΙΑ ΤΟΥ ΜΑΘΗΜΑΤΟΣ ΠΛΗΡΟΦΟΡΙΚΗΣ ΣΤΗ ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ**

**ΛΕΞΕΙΣ - ­ΚΛΕΙΔΙΑ**

*Διαδραστικός Πίνακας, παιδαγωγικές εφαρμογές, εκπαιδευτικά εργαλεία, συνεργασία, αλληλεπίδραση*

**ΙΣΤΟΤΟΠΟΙ**

<http://photodentro.edu.gr/lor/handle/8521/3437>

<http://photodentro.edu.gr/v/item/ds/8521/953>)

Η εισαγωγή των ΤΠΕ στην εκπαίδευση τα τελευταία χρόνια εμφανίζει μία δυναμική πορεία, εξελίσσεται συνέχεια και προσπαθεί να ενισχύσει και να βελτιώσει την εκπαιδευτική διαδικασία. Οι εκπαιδευτικοί δέχονται συνεχώς νέες προκλήσεις για την εισαγωγή και την εφαρμογή των νέων τεχνολογιών στη διδασκαλία τους, και υιοθετούν νέες παιδαγωγικές μεθόδους και τεχνικές, προκειμένου να αντιμετωπίσουν τις ποικίλες και πολλαπλές εκπαιδευτικές ανάγκες. Ένα υποστηρικτικό εργαλείο της εκπαιδευτικής διαδικασίας, που έχει ενσωματωθεί σε πολλά σχολεία παγκοσμίως, είναι ο Διαδραστικός Πίνακας (ΔΠ)(Interactive

Whiteboard,IWB).

Στα πλαίσια του μαθήματος Πληροφορικής της Α’ Γυμνασίου για την διδακτική ενότητα «Υλικό Υπολογιστή» έγινε χρήση του διαδραστικού πίνακα όπου προβλήθηκε μια παρουσίαση με τις κυριότερες έννοιες και κάνοντας χρήση δυο δραστηριοτήτων μέσα από το φωτόδεντρο (εκ των οποίων η μία αφορούσε ένα σταυρόλεξο), τους βοήθησε να κατακτήσουν ευκολότερα την γνώση.

Η εκπαιδευτική προσέγγιση της ενότητας μέσω του διαδραστικού πίνακα είχε τα εξής οφέλη:

* Ενθάρρυνε τον μαθητή και τον δάσκαλο να συνεργάζονται γύρω από μια μεγάλη οθόνη δίνοντας την ευκαιρία στον εκπαιδευτικό να παρέχει «σκαλωσιές μάθησης» (Somekh,2000), και να προωθήσει την εργασία στην ολομέλεια σε σχέση με την ατομική εργασία σε εργαστήρια υπολογιστών (Reed 2001).
* Οδήγησε σε μεγαλύτερη αλληλεπίδραση μεταξύ των εκπαιδευτικών και των μαθητών, αύξησε τη συμμετοχή των μαθητών και υπήρξε η αφορμή για να πραγματοποιηθεί μια συζήτηση μέσα στην τάξη .
* Κέντρισε την προσοχή των μαθητών στη τάξη καθώς η διδασκαλία ήταν πιο παραστατική και αποτέλεσε κίνητρο προκειμένου να οδηγηθούν οι μαθητές στην γνώση μέσω της διερεύνησης.
* Αύξησε το αίσθημα της αυτοπεποίθησης των μαθητών.
* Δημιούργησε μια πιο ενδιαφέρουσα και ευχάριστη μαθησιακή ατμόσφαιρα.